— Дарагія сябры, мне вельмі радасна бачыць вашы твары добрымі, прыгожымі, а погляды — накіраванымі ў будучыню. Вы і ёсць наша будучыня. Прыйдзе час — і кожны з вас на сваім полі дзейнасці будзе развіваць нашу дзяржаву. Вы — будучыя афіцэры, генералы, якія стануць на чале палкоў, злучэнняў. Вы — будучыня нашай арміі, і, упэўнены, будзеце сумленна выконваць свой абавязак. Я прайшоў вялікі жыццёвы шлях. Калі пачалася вайна, мне споўнілася 15 гадоў. Падчас акупацыі давялося бачыць усялякія бясчынствы, якія неслі фашысцкія салдаты, аднак дзякуючы мужнасці савецкіх людзей, вось такіх юнакоў і дзяўчат, якія стаяць у гэтым страі, мы заваявалі Перамогу. У вас ёсць усе магчымасці сябе выхоўваць, займацца адукацыяй і ўпэўнена глядзець у будучыню. Вы не губляеце дарэмна час, а час — гэта самае каштоўнае, што ёсць у чалавека. Не губляйце яго, займайцеся, вучыцеся, — падзяліўся ветэран Вялікай Айчыннай вайны Міхаіл Сямёнавіч Шашкоў.